CELEX: 62013TN0431
Language: el
Date: 2013-08-19 00:00:00
Title: Υπόθεση T-431/13: Προσφυγή της 19ης Αυγούστου 2013 — Métropole Gestion κατά ΓΕΕΑ — Metropol (METROPOL)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/57
            
         Προσφυγή της 19ης Αυγούστου 2013 — Métropole Gestion κατά ΓΕΕΑ — Metropol (METROPOL)
   (Υπόθεση T-431/13)
   2013/C 344/103
   Γλώσσα του δικογράφου της προσφυγής:η γαλλική
   
      Διάδικοι
   
   
      Προσφεύγουσα: Métropole Gestion (Παρίσι, Γαλλία) (εκπρόσωπος: M.–A. Roux Steinküler, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Metropol Investment Financial Company Ltd (Μόσχα, Ρωσία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει παραδεκτή και βάσιμη την προσφυγή της, και κατά συνέπεια·
            
         
               —
            
            
               να ακυρώσει μερικώς την προσβαλλόμενη απόφαση, καθόσον δεν δέχεται την αίτηση περί κηρύξεως της ακυρότητας του προσβαλλομένου κοινοτικού σήματος η οποία στηρίζεται στα σήματα υπ’ αριθ. 02 3 167 081, 02 3 167 084 και 794 040, και σε άλλα μη καταχωρισμένα σημεία·
            
         
               —
            
            
               να επιβεβαιώσει την προσβαλλόμενη απόφαση, καθόσον δέχεται εν μέρει την αίτηση περί κηρύξεως της ακυρότητας του σήματος υπ’ αριθ. 3 590 981 η οποία στηρίζεται στο προγενέστερο σήμα υπ’ αριθ. 02 3 143 685·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό κοινοτικό σήμα «METROPOL» για προϊόντα και υπηρεσίες των κλάσεων 9, 35, 36 και 42 — Κοινοτικό σήμα με αριθμό 3 590 981
   
      Δικαιούχος του κοινοτικού σήματος: Η Metropol Investment Financial Company Ltd
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Το εθνικό λεκτικό σήμα «METROPOLE» και τα εθνικά εικονιστικά σήματα και το διεθνές εικονιστικό σήμα «METROPOLE gestion» για υπηρεσίες της κλάσεως 36.
   
      Απόφαση του τμήματος ακυρώσεως: Η αίτηση απορρίπτεται μερικώς
   
      Απόφαση του τμήματος προσφυγών: Η προσφυγή απορρίπτεται.
   
      Προβαλλόμενοι λόγοι: Παράβαση του άρθρου 53, παράγραφος 1, στοιχείο α', και του άρθρου 8, παράγραφος 1, στοιχείο β', του κανονισμού 207/2009.